На основу члана 3. Уредбе о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Службени гласник РС“, бр. 74/2010-3, 4/2012-8, 44/2018-27 (др.закон), 69/2019-16, 113/2022-3) (у даљем тексту: Уредбa), дана \_\_\_\_\_\_\_\_\_\_\_\_\_\_\_\_\_ године закључујe се

**А Н Е К С 7 У Г О В О Р А бр. 1.4/258/18**

**о годишњој чланарини**

између

1. **Општине Лапово**, коју заступа, Бобан Миличић, Председник Општине (у даљем тексту: Општина)

И

1. Привредног друштва **Регионалне агенције за економски развој Шумадије и Поморавља д.о.о**, са седиштем у Крагујевцу, ул. Краља Петра Првог бр. 22, кога заступа директор Ненад Поповић, (у даљем тексту: Привредно друштво),

**Члан 1.**

Овим Анексом уговорa уређују се права и обавезе уговорних страна, у складу са одредбама Уредбе, у циљу обезбеђења услова за рад и пословање Привредног друштва на унапређењу регионалног развоја и подршке привредним друштвима и предузетништву у региону Шумадије и Поморавља, као и ради стварања предуслова за задржавање и обнављање акредитације за регионалну развојну агенцију .

**Члан 2.**

Уговорне стране сагласно констатују да Општина као оснивач, подржава активности Привредног друштва, с обзиром да је његова делатност од општег интереса за регионални развој и локални економски развој.

У складу са ставом 1 овог члана, утврђује се чланарина за 2025. годину у износу од 800.000,00 (и словима: осамстотинахиљададинара и 00/100) која ће се уплаћивати на месечном нивоу у једнаким месечним ануитетима од 66.666,66 динара (и словима: шездесетшестхиљадашестстотинашездесетшестдинара и 66/100) почевши од јануара 2025. године, а закључно са децембром 2025. године.

**Члан 3.**

Општина се обавезује да након потписивања овог Анекса уговора пренесе Привредном друштву износ чланарине за 2025. годину у складу са Чланом 2. овог Анекса уговора.

**Члан 4.**

Привредно друштво се обавезује да средства добијена на име чланарине користи за рад и пословање , да у годишњем извештају о раду прикаже наменско трошење средстава и да годишњи извештај поднесе Скупштини оснивача.

**Члан 5.**

Чланарина за сваку наредну календарску годину и сва друга питања и односи између уговорних страна, регулисаће се и допуњавати анексом Уговора и новим уговорима.

**Члан 6.**

Анекс уговора ступа на снагу даном потписивања обе уговорне стране.

**Члан 7.**

Овај Анекс уговора сачињен је у 4 (четири) истоветна примерка, од којих уговорне стране задржавају по 2 (два) примерка.

 **ЗА АГЕНЦИЈУ ЗА ОПШТИНУ**

**Ненад Поповић, директор Бобан Миличић, председник**